ddrg/super_eurlex huggingface dataset:
Official Journal L 197 , 29/07/1999 P. 0025 - 0026



KOMISJONI MÄÄRUS (EÜ) nr 1662/1999, 28. juuli 1999, millega muudetakse määrust (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (EMP-s kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 12. oktoobri 1992. aasta määrust (EMÜ) nr 2913/92, millega kehtestatakse ühenduse tolliseadustik1 (viimati muudetud Euroopa Parlamendi ja nõukogu määrusega (EÜ) nr 955/1999)2, eriti selle artiklit 249, ning arvestades, et: 1) komisjoni määrusega (EMÜ) nr 2454/93,3 viimati muudetud määrusega (EÜ) nr 502/1999,4 nähakse ette juhud, mille puhul võib komisjoni otsusega lubada seestöötlemise tolliprotseduuri lihtsustamist; on asjakohane muuta loa andmise korda, et hõlbustada teatavat kaubavoogude kolmnurkliikumist, milles eelnev ekspordi maht on piisavalt suur; 2) veovahendite ajutine import peaks toimuma turismi eesmärgil ühenduse geograafilistes piirkondades, mis sõltuvad kolmandate riikide transpordi infrastruktuuridest; 3) majanduslikel põhjustel on soovitatav täiendada lisa 87 loendit kinoekraani valmistamiseks kasutatavate PVC-materjalidega; 4) seetõttu tuleks määrust (EMÜ) nr 2454/93 vastavalt muuta; 5) käesoleva määrusega ettenähtud meetmed on kooskõlas tolliseadustiku komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 2454/93 muudetakse järgmiselt. 1. Artikli 601 lõige 6 asendatakse järgmisega: "6. Kui eelnev eksport hõlmab mitut liikmesriiki, kohaldatakse artikli 556 lõikes 2 sätestatud protseduuri mutatis mutandis." 2. Artikli 719 lõikele 11 lisatakse punkt d: "d) muudel kui punktides a, b ja c osutatud üld- või üksikjuhtudel võib toll lubada füüsilisel isikul, kelle elukoht on ühenduse tolliterritooriumil, kasutada lõike 3 punktis c ettenähtud tingimustele vastavat sõidukit, mis on renditud väljaspool seda territooriumi kirjaliku lepingu alusel. Nimetatud luba võib kasutada tingimusel, et riigid, kus sõidukid on renditud ja registreeritud, lubavad ühenduse territooriumil renditud ja registreeritud sõidukite ajutist importi kasutada sarnastel tingimustel. Sõiduk reeksporditakse või tagastatakse rendiettevõttele, mille asukoht on ühenduse territooriumil, hilisemaks reeksportimiseks kaheksa päeva jooksul lepingu jõustumisest alates. Leping tuleb taotluse korral esitada tollile. 3. Lisa 87 muudetakse vastavalt käesoleva määruse lisale. Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 28. juuli 1999 Komisjoni nimel komisjoni liige Mario MONTI 1 EÜT L 302, 19.10.1992, lk 1. 2 EÜT L 119, 7.5.1999, lk 1. 3 EÜT L 253, 11.10.1993, lk 1. 4 EÜT L 65, 12.3.1999, lk 1. LISA Määruse (EMÜ) nr 2454/93 lisale 87 lisatakse järgmine punkt: Jrk nr 1. veerg 2. veerg Kaup, mille puhul on lubatud töötlemine tollikontrolli all Lubatud töötlemistoimingud "19 CN-koodi 3921 90 60 alla kuuluv PVC-materjal Töötlemine CN-koodi 9010 60 00 alla kuuluvaks kinoekraaniks"
Official Journal L 197 , 29/07/1999 P. 0027 - 0027



KOMISJONI MÄÄRUS (EÜ) nr 1663/1999, 28. juuli 1999, millega muudetakse määrust (EÜ) nr 2629/97 seoses kõrvamärkide kasutamisega veiste identifitseerimise ja registreerimise süsteemi raames (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 21. aprilli 1997. aasta määrust (EÜ) nr 820/97, millega luuakse veiste identifitseerimise ja registreerimise ning veiseliha ja veiselihatoodete märgistamise süsteem,1 eriti selle artikli 10 punkti a, ning arvestades, et: 1) komisjoni määrusega (EÜ) nr 2629/97,2 viimati muudetud määrusega (EÜ) nr 331/1999,3 sätestatakse veiste identifitseerimise ja registreerimise süsteemi raames kasutatavate kõrvamärkide, põllumajandusettevõtete registrite ja loomapasside üksikasjalikud eeskirjad; 2) tuleks sätestada teave, mis peab sisalduma kõrvamärkide kadumise korral kasutavates uutes asendusmärkides; 3) sellest tulenevalt tuleks määrust (EÜ) nr 2629/97 muuta; 4) käesoleva määrusega ettenähtud meetmed on kooskõlas Euroopa Põllumajanduse Arendus- ja Tagatisfondi arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2629/97 artiklile 1 lisatakse lõiked 6 ja 7: "6. Lisaks lõike 1 andmetele ja nendest eraldi võib kõrvamärkide kadumise korral uuele kõrvamärgile lisada rooma numbrites märke selle kohta, mitmes kõrvamärk see on. Sellisel juhul lõikes 2 sätestatud identifitseerimiskoodi ei muudeta. 7. Kõrvamärgi kadumise korral peab liikmesriigi poolt teises liikmesriigis sündinud loomade puhul kasutatav uus kõrvamärk sisaldama vähemalt lõikes 2 osutud andmeid ning lisaks sellele kõrvamärgi välja andnud pädeva asutuse koodi või logo." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 28. oktoober 1999 Komisjoni nimel komisjoni liige Franz FISCHLER 1 EÜT L 117, 7.5.1997, lk 1. 2 EÜT L 354, 30.12.1997, lk 19. 3 EÜT L 40, 13.2.1999, lk 27.
Euroopa Liidu Teataja L 268 , 16/10/1999 Lk 0003 - 0003



Komisjoni määrus (EÜ) nr 2197/1999, 15. oktoober 1999, millega muudetakse määrust (EMÜ) nr 548/89 ja määrust (EMÜ) nr 812/89 teatavate kaupade klassifitseerimise kohta kaupade koondnomenklatuuris EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 1835/1999, [2] eriti selle artiklit 9, ning arvestades, et: (1) komisjoni määruses (EMÜ) nr 548/89 [3] ja määruses (EMÜ) nr 812/89 [4] sätestatakse meetmed, mis käsitlevad teatavate kaupade, sealhulgas silmkoerõivaste klassifitseerimist koondnomenklatuuris; (2) Euroopa Kohtu 20. novembri 1997. aasta otsuses C-338/95 [5] on käsitletud kleitide ja öösärkide klassifitseerimist; (3) seepärast on vaja kindlaks määrata määruse (EMÜ) nr 548/89 lisa punktides 1, 2 ja 3 ning määruse (EMÜ) nr 812/89 lisa punktides 1, 2 ja 3 nimetatud toodete klassifitseerimise põhjendused; (4) käesoleva määrusega ettenähtud meetmed on kooskõlas tolliseadustiku komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 548/89 lisa 3. veeru (põhjendus) punktide 1, 2 ja 3 teine lõik ning määruse (EMÜ) nr 812/89 lisa 3. veeru punktide 1, 2 ja 3 teine lõik asendatakse järgmisega: "Kõnealust rõivaeset ei saa klassifitseerida öösärgiks, sest oma objektiivsete omaduste poolest võib seda kanda nii voodis kui ka mujal ja seetõttu ei ole see mõeldud ainult või peamiselt ööriietuseks." Artikkel 2 Käesolev määrus jõustub järgmisel päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 15. oktoober 1999 Komisjoni nimel komisjoni liige Frederik Bolkestein [1] EÜT L 256, 7.9.1987, lk 1. [2] EÜT L 224, 25.8.1999, lk 5. [3] EÜT L 60, 3.3.1989, lk 31. [4] EÜT L 86, 31.3.1989, lk 25. [5] Wiener S. I. GmbH v. Hauptzollamt Emmerich, [1997] ECR I-6495. --------------------------------------------------
Official Journal L 275 , 26/10/1999 P. 0002 - 0003



NÕUKOGU MÄÄRUS (EÜ) nr 2249/1999, 22. oktoober 1999, millega avatakse ühenduse tariifikvoot kuivatatud kondita veiseliha impordiks EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 133, võttes arvesse komisjoni ettepanekut ning arvestades, et: 1) ühendus on läbirääkimiste raames Euroopa Ühenduse ja Šveitsi Konföderatsiooni vahelise põllumajandustoodetega kauplemist käsitleva kokkuleppe sõlmimise kohta võtnud kohustuse avada alates 1. juulist 1999 kuivatatud kondita veiseliha autonoomne tariifikvoot; kokkuleppele kirjutati alla 21. juunil 1999; 2) ühenduse kohustuse tingimuste täitmiseks tuleks sätestada, et selline sooduskohtlemine lõpeb 12 kuud pärast kokkuleppe jõustumist; 3) lihtsustamise huvides tuleks see kvoot avada mitmeks aastaks 12kuuliste ajavahemikena; viimane kvoodi kehtivusaeg võib siiski olla lühem kui 12 kuud vastavalt kokkuleppe tegelikule jõustumiskuupäevale; sel juhul on asjakohane lubada komisjonil tariifikvoodi alusel saadaolevat kogust vastavalt kohandada; 4) pärast seda, kui üleminekuperiood on üks aasta pärast kokkuleppe jõustumist lõppenud, kohaldatakse Šveitsist pärit kuivatatud kondita veiseliha impordi soodustingimuste suhtes kõnealuse kokkuleppe sätteid; 5) käesoleva määruse üksikasjalikud rakenduseeskirjad ja eelkõige kvoodi haldamiseks vajalikud sätted tuleks vastu võtta nõukogu 27. juuni 1968. aasta määruse (EMÜ) nr 805/68 (veise- ja vasikalihaturu ühise korralduse kohta)1 artiklis 27 sätestatud korras, ON VASTU VÕTNUD KÄESOLEVA MÄÄRUSE: Artikkel 1 1. Ühenduse tariifikvoot avatakse mitmeks aastaks ajavahemikena 1. juulist järgmise aasta 30. juunini 700 tonni suuruse netokoguse CN-koodi ex 0210 20 90 alla kuuluva kuivatatud kondita veiseliha impordiks ühe ajavahemiku kohta. 2. Lõikes 1 osutatud kvoodi suhtes ei kohaldata ühises tollitariifistikus kindlaksmääratud tollimaksude erimäärasid. Artikkel 2 Üksikasjalikud eeskirjad käesoleva määruse kohaldamise ja vajaduse korral aastakoguse proportsionaalse vähendamise kohta viimase alla 12 kuu pikkuse tariifikvoodi kehtivusaja puhul võetakse vastu määruse (EMÜ) nr 805/68 artiklis 27 sätestatud korras. Artikkel 3 Käesolev määrus jõustub kolmandal päeval pärast selle avaldamist Euroopa Ühenduste Teatajas. Seda kohaldatakse 1. juulist 1999 kuni Euroopa Ühenduse ja Šveitsi Konföderatsiooni vahelise põllumajandustoodetega kauplemist käsitleva kokkuleppe jõustumiskuule järgneva kaheteistkümnenda kuu viimase päevani. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 22. oktoober 1999 Nõukogu nimel eesistuja S. MÖNKÄRE 1 EÜT L 148, 28.6.1968, lk 24. Määrust on viimati muudetud määrusega (EÜ) nr 1633/98 (EÜT L 210, 28.7.1998, lk 17).
Nõukogu määrus (EÜ) nr 2250/1999,

22. oktoober 1999,

Uus-Meremaalt pärit või tariifikvoodi kohta

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 133,

võttes arvesse komisjoni ettepanekut

ning arvestades, et:

(1) ühenduse soodustuste hulka, millele osutatakse mitmepoolsete kaubandusläbirääkimiste Uruguay voorus sõlmitud kokkulepetes ja mis sisalduvad Euroopa ühenduste CXL-loendis, kuulub 76667 tonni suurune tariifikvoot Uus-Meremaalt pärit vähemalt kuus nädalat vana või suhtes, mis on valmistatud vahetult piimast või koorest ja mille rasvasisaldus on 80-82 massiprotsenti;

(2) Uus-Meremaal ammix — ja spreadable — menetlust kasutades toodetud või tariifikvoodikõlblikkust on peetud küsitavaks;

(3) õiguskindluse huvides on asjakohane täpsustada, et sellist võid, mis on toodetud piimast või koorest ilma säilitatavaid materjale kasutamata, ei saa tariifikvoodist välja arvata ainuüksi sel põhjusel, et seda toodetakse menetlusel, mille puhul koor läbib piimarasva kontsentreerimise ja/või fraktsioneerimise etapi,

ON VASTU VÕTNUD KÄESOLEVA MÄÄRUSE:

Artikkel 1

Uus-Meremaalt pärineva või tariifikvoodi rakendamisel ei välista väljend "vahetult piimast või koorest toodetud" võid, mis on toodetud piimast või koorest ilma säilitatavaid materjale kasutamata ühtsel, iseseisval ja katkematul menetlusel, mille puhul koor võib läbida piimarasva kontsentreerimise ja/või fraktsioneerimise etapi.

Artikkel 2

Käesolev määrus jõustub seitsmendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Luxembourg, 22. oktoober 1999

Nõukogu nimel

eesistuja

S. Mönkäre

--------------------------------------------------
Euroopa Liidu Teataja L 304 , 27/11/1999 Lk 0014 - 0014



Komisjoni määrus (EÜ) nr 2502/1999, 26. november 1999, millega muudetakse määrust (EMÜ) nr 2166/83, millega kehtestatakse Šotimaa põhjaosa püügipiirkonnas (Shetland area) kalastamise litsentsisüsteem EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 20. detsembri 1992. aasta määrust (EMÜ) nr 3760/92, millega luuakse ühenduse kalanduse ja akvakultuurisüsteem, [1] viimati muudetud määrusega (EÜ) nr 1181/98, [2] eriti selle artikli 7 lõiget 2, ning arvestades, et: (1) komisjoni 29. juuli 1983. aasta määrusega (EMÜ) nr 2166/83, millega kehtestatakse Šotimaa põhjaosa püügipiirkonnas (Shetland area) kalastamise litsentsisüsteem, [3] on ette nähtud kõnealuses piirkonnas tegutsevate ühenduse kalalaevade liikumisest teatamise kord; (2) komisjoni 29. juuli 1997. aasta määrusega (EÜ) nr 1489/97, milles sätestatakse nõukogu määruse (EMÜ) nr 2847/93 üksikasjalikud rakenduseeskirjad seoses satelliitsidel põhineva laevaseiresüsteemiga [4] (viimati muudetud määrusega (EÜ) nr 2445/1999 [5]), on kindlaks määratud eriandmed, mida peavad edastama satelliitsidel põhineva laevaseiresüsteemiga hõlmatud ühenduse kalalaevad; (3) selleks et vähendada asjaomaste kalastajate kulutusi, tuleks Šotimaa põhjaosa püügipiirkonnas (Shetland area) tegutsevad laevad, mille suhtes kohaldatakse satelliitsidel põhinevat laevaseiresüsteemi ja mis edastavad nõutud andmeid kõnealuse süsteemi kaudu, vabastada nõudest esitada teavet oma liikumise kohta; (4) määrust (EMÜ) nr 2166/83 tuleb vastavalt muuta, (5) käesoleva määrusega ettenähtud meetmed on kooskõlas kalanduse ja akvakultuuri korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2166/83 artiklile 4 lisatakse järgmine lõige: "3. Ühenduse kalalaevad, mis tegutsevad satelliitsidel põhineva laevaseiresüsteemiga hõlmatud piirkonnas ja mis vastavalt komisjoni määruse (EÜ) nr 1489/97* artiklile 3 edastavad andmeid kõnealuse süsteemi kaudu, vabastatakse lõikega 1 ettenähtud kohustusest esitada teavet oma liikumise kohta. [6] Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 26. november 1999 Komisjoni nimel komisjoni liige Franz Fischler [1] EÜT L 389, 31.12.1992, lk 1. [2] EÜT L 164, 9.6.1998, lk 1. [3] EÜT L 206, 30.7.1983, lk 71. [4] EÜT L 202, 30.7.1997, lk 18. [5] EÜT L 298, 19.11.1999, lk 5. [6] EÜT L 202, 30.7.1997, lk 18." --------------------------------------------------
Euroopa Liidu Teataja L 315 , 09/12/1999 Lk 0006 - 0006



Komisjoni määrus (EÜ) nr 2589/1999, 8. detsember 1999, millega muudetakse määrust (EÜ) nr 2424/1999, millega kehtestatakse nõukogu määruses (EÜ) nr 2249/1999 sätestatud kuivatatud konditustatud veiseliha imporditariifikvoodi kohaldamise üksikasjalikud eeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. oktoobri 1999. aasta määrust (EÜ) nr 2249/1999, millega avatakse ühenduse tariifikvoot kuivatatud konditustatud veiseliha impordi suhtes, [1] eriti selle artiklit 2, ning arvestades, et: (1) komisjoni 15. novembri 1999. aasta määrusega (EÜ) nr 2424/1999 [2] kehtestatakse määruses (EÜ) nr 2249/1999 sätestatud impordikvoodi kohaldamise üksikasjalikud eeskirjad; viimati nimetatud määrusega kehtestatud kuivatatud konditustatud liha määratlust tuleks muuta, et võtta arvesse kaubandustavasid; samal põhjusel tuleks muuta liigsete tollimaksude tagasimaksmise taotlemisega seotud sätteid; (2) käesolevas määruses sätestatud meetmed on kooskõlas veiseliha- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 2424/1999 muudetakse järgmiselt. 1. Artikli 1 lõige 3 asendatakse järgmisega: "3. Import nimetatud kvoodi alusel on ette nähtud üksnes kuivatatud konditustatud veiselihale, mis vastab järgmisele määratlusele: "Vähemalt 18 kuu vanuste veiste reieliha lõigud, nähtava lihasisese rasvata (3–7 %), pH 5,4–6,0; soolatud, maitsestatud, pressitud, kuivatatud üksnes puhtas kuivas õhus ning pinnale on moodustunud väärishallitus (mikroseente kirme). Valmistoote mass on 41–53 % tooraine kaalust enne soolamist."" 2. Artikli 8 lõike 1 teine lõik asendatakse järgmise tekstiga: "Tagasimaksetaotlus esitatakse vastavalt komisjoni määruse (EMÜ) nr 2454/93 [3] artiklitele 878 ja 898 hiljemalt 21. jaanuaril 2000 ning sellele lisatakse kas importijatele seoses kuivatatud veiseliha impordiga saadetud teatises [4] osutatud sertifikaadi koopia või II lisas osutatud asutuse poolt välja antud sertifikaat, mis kinnitab, et olemasolevate tootmisdokumentide kohaselt vastab asjaomane liha artikli 1 lõikes 3 sätestatud määratlusele." 3. Artikli 8 lõigetes 2 ja 3 asendatakse kuupäev "1. detsember 1999" kuupäevaga "28. jaanuar 2000" vastavas käändes. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 8. detsember 1999 Komisjoni nimel komisjoni liige Franz Fischler [1] EÜT L 275, 26.10.1999, lk 2. [2] EÜT L 294, 16.11.1999, lk 13. [3] EÜT L 253, 11.10.1993, lk 1. [4] EÜT C 266, 21.09.1999, lk 5 --------------------------------------------------
Official Journal L 321 , 14/12/1999 P. 0003 - 0003



KOMISJONI MÄÄRUS (EÜ) nr 2626/1999, 13. detsember 1999, millega muudetakse I lisa määruses (EMÜ) nr 2658/87 tariifi- ja statistikanomenklatuuri ning ühise tollitariifistiku kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta,1 viimati muudetud komisjoni määrusega (EÜ) nr 2204/1999,2 eriti selle artiklit 9, ning arvestades, et: 1) on vaja eristada rubriiki 2001 90 50 kuuluvaid äädika või äädikhappega valmistatud või konserveeritud seeni ning rubriiki 2003 10 kuuluvaid ilma äädika või äädikhappeta valmistatud või konserveeritud seeni; 2) vastavalt harmoneeritud süsteemi selgitavatele märkustele rubriigi 2001 kohta võib kõnealuse rubriigi toodetele lisada muude lisaainete hulgas ka soola; käesoleval juhul on sool lisatud ainult valmistamise eesmärgil; 3) tundub, et alamrubriiki 2003 10 kuuluvate toodete eristamiseks on vaja piirata alamrubriiki 2001 90 50 kuuluvate toodete kogu soolasisaldust; 4) on asjakohane kehtestada maksimaalseks soolasisalduseks 2,5 massiprotsenti; 5) selle otsusega seoses tuleb täpsustada grupi 20 lisamärkust 1; 6) komisjoni määruse (EÜ) nr 1196/973 lisa punktid 3 ja 4, mille alusel selliseid tooteid liigitati äädikasisalduse alusel, arvestamata nende soolasisaldust, tuleks kehtetuks tunnistada; 7) käesoleva määrusega ette nähtud meetmed on kooskõlas tolliseadustiku komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrusele (EMÜ) nr 2658/87 lisatud koondnomenklatuuri grupi 20 lisamärkus 1 asendatakse järgmise tekstiga: "1. Rubriiki 2001 kuuluvad äädika või äädikhappega valmistatud või konserveeritud köögiviljad, puuviljad, pähklid jm söödavad taimeosad peavad sisaldama äädikhappena väljendatud vaba lenduvat hapet vähemalt 0,5 massiprotsenti. Peale selle ei tohi alamrubriiki 2001 90 50 kuuluvate seente soolasisaldus ületada 2,5 massiprotsenti." Artikkel 2 Määruse (EÜ) nr 1196/97 lisa punktid 3 ja 4 tunnistatakse kehtetuks. Artikkel 3 Käesolev määrus jõustub 21. päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 13. detsember 1999 Komisjoni nimel komisjoni liige Mario MONTI 1 EÜT L 256, 7.9.1987, lk 1. 2 EÜT L 278, 28.10.1999, lk 1. 3 EÜT L 170, 28.6.1997, lk 13.
Euroopa Liidu Teataja L 318 , 11/12/1999 Lk 0014 - 0015



Komisjoni määrus (EÜ) nr 2623/1999, 10. detsember 1999, millega muudetakse määrust (EMÜ) nr 411/88 kokkuostu, ladustamist ja müüki hõlmavate sekkumismeetmete rahastamiskulude arvutamisel kasutatava meetodi ja intressimäära kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 2. augusti 1978. aasta määrust (EMÜ) nr 1883/78, millega kehtestatakse üldeeskirjad sekkumise finantseerimiseks Euroopa Põllumajanduse Arendus- ja Tagatisfondi tagatisrahastust, [1] viimati muudetud määrusega (EÜ) nr 1259/96, [2] eriti selle artiklit 5, ning arvestades, et: (1) komisjoni määruses (EMÜ) nr 411/88, [3] viimati muudetud määrusega (EMÜ) nr 1644/89, [4] sätestatakse sekkumismeetmete rahastamiskulude arvutamise meetod ja intressimäär; kõnealuses määruses sätestatakse, et ühtne intressimäär vastab Euroopa Ühenduste Statistikaameti poolt Euroopa turgudel registreeritud eküü kolme kuu ja kaheteistkümne kuu tähtpäevaintressidele paranduskoefitsiendiga vastavalt üks kolmandik ja kaks kolmandikku; (2) 1. jaanuaril 1999 võeti koos euroga kasutusele uus Euroopa rahaturu euro viiteintress EURIBOR; kõnealuse viiteintressiga asendati osalevate liikmesriikide riiklikud IBORi intressimäärad ning selle avaldab Euroopa Keskpank igal kuul; (3) euro kasutuselevõtu tulemusel tuleks muuta määruse (EMÜ) nr 411/88 artiklit 3 ja lisa; (4) käesoleva määrusega ettenähtud meetmed on kooskõlas Euroopa Põllumajanduse Arendus- ja Tagatisfondi komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 411/88 muudetakse järgmiselt. 1. Artikli 3 esimene lõik asendatakse järgmisega: "Määruse (EMÜ) nr 1883/78 artiklis 5 osutatud intressimäär vastab kolme kuu ja kaheteistkümne kuu EURIBORi tähtpäevaintressidele paranduskoefitsiendiga vastavalt üks kolmandik ja kaks kolmandikku." 2. Lisa asendatakse käesoleva määruse lisaga. Artikkel 2 Käesolev määrus jõustub järgmisel päeval pärast Euroopa Ühenduste Teatajas avaldamist. Määrust kohaldatakse alates 1. oktoobrist 1999. Käesolev määrus on tervikuna siduv ja vahetult kohaldatav kõikides liikmesriikides. Brüssel, 10. detsember 1999 Komisjoni nimel komisjoni liige Franz Fischler [1] EÜT L 216, 5.8.1978, lk 1. [2] EÜT L 163, 2.7.1996, lk 10. [3] EÜT L 40, 13.2.1988, lk 25. [4] EÜT L 162, 13.6.1989, lk 18. -------------------------------------------------- LISA "" --------------------------------------------------